Derrick Jensen

Derrick Jensen (født 19. desember 1960) er en amerikansk forfatter og miljøverner som bor i det nordlige California. Han har en bachelorgrad i Mineral Engineering Physics fra Colorado School of Mines og en M.F.A. i Creative Writing fra Eastern Washington University. Han har også undervist i kreativ skriving ved Pelican Bay fengsel og Eastern Washington University.

Forfatterskap 
Jensen har markert seg ved sitt syn på den industrielle sivilisasjonen som fundamentalt ødeleggende, og ønsker å se dens sammenbrudd snarest mulig. Hans interesse for urfolks filosofi, levemåte og verdier, samt hans biosentriske tilnærming til naturen, antyder en ideologisk tilhørighet til økoanarkismen og dypøkologien. Jensen gir sin fulle støtte til sabotasjeaksjoner utført av eksempelvis Animal Liberation Front eller Earth Liberation Front i dyrenes eller naturens navn. Vedrørende sin egen aksjonsform, skriver han i A Language Older Than Words og essayet «Actions Speak Louder Than Words» at han hver morgen spør seg selv om han skal sprenge en demning eller fortsette å skrive. «Jeg sier til meg selv at jeg burde fortsette å skrive, selv om jeg ikke er sikker på om det er riktig. Jeg har skrevet bøker og drevet aktivisme, men det er verken mangelen av ord eller aktivisme som dreper laksen her i nordvest. Det er demningene.»

Hittil har Jensen forfattet fjorten bøker (noen i samarbeid med bl.a. George Draffan), i hvilke han kritiserer flere aspekter ved det han ser som en voldelig, fremmedgjort og ikke minst destruktiv sivilisasjon (med hensyn til naturen og dyrelivet, men i høyeste grad også medmenneskelige forhold). De fleste bøkene kan betegnes som dokumentarromaner, ved at Jensen gjerne blander – og sammenlikner – svært personlige opplevelser, som farens seksuelle misbruk av ham som barn, med gjenfortellinger og betraktninger av nylige eller historiske hendelser, forskningsmateriale, statistikker, og så videre. Mens noen av verkene hans, som A Language Older Than Words og The Culture of Make Believe, dekker et bredt spektrum av temaer, er andre mindre generelle: Strangely Like War handler om avskoging, mens han i Welcome to the Machine kritiserer vitenskapen, overvåkning og moderne menneskers behov for kontroll. I Walking on Water påstår Jensen at «de fleste elsker å lære, selv om de fleste også hater å gå på skolen» og stiller spørsmål om hvorfor det er slik. Med dette som utgangspunkt presenterer han sine tanker om utdannelse og læring, delvis på bakgrunn av sin erfaring som foreleser.


Publiserte verker

Bøker 
 Railroads and Clearcuts: Legacy of Congress's 1864 Northern Pacific Railroad Land Grant (med George Draffan og John Osborn, 1995) ISBN 1-879628-08-2
 Listening to the Land: Conversations about Nature, Culture, and Eros (1995, 2. utgave 2004) ISBN 978-1931498562
 A Language Older Than Words (2000) ISBN 978-1931498555
 The Culture of Make Believe (2002, 2. utgave 2004) ISBN 978-1931498579
 Strangely Like War: The Global Assault on Forests (med George Draffan, 2003) ISBN 978-1931498456
 Walking on Water: Reading, Writing and Revolution (2003) ISBN 978-1931498784
 Welcome to the Machine: Science, Surveillance, and the Culture of Control (med George Draffan, 2004) ISBN 1-931498-52-0
 Endgame, Volume 1: The Problem of Civilization (2006) ISBN 1-58322-730-X
 Endgame, Volume 2: Resistance (2006) ISBN 1-58322-724-5
 Thought to Exist in the Wild: Awakening from the Nightmare of Zoos (med Karen Tweedy Holmes, 2007) ISBN 978-0972838719
 As the World Burns: 50 Things You Can Do to Stay in Denial (med Stephanie McMillan, 2007) ISBN 1-58322-777-6
 How Shall I Live My Life?: On Liberating the Earth from Civilization (2008) ISBN 978-1604860030
 What We Leave Behind (med Aric McBay, 2009) ISBN 978-1583228678
 Songs of the Dead (2009) ISBN 978-1604860443

Annet 
 Standup Tragedy (liveopptak på CD, 2003)
 The Other Side of Darkness (liveopptak på CD, 2004)
 Now This War Has Two Sides (liveopptak på CD, 2008)

Referanser

Eksterne lenker 
 
 Lydopptak fra The Santa Cruz Vets Hall 03.29.2006
 Intervju publisert i Ascent Magazine, sommer 2008
 Intervju på NoCompromise.org

Romanforfattere fra USA
Sakprosaforfattere fra USA
Anarkister
Miljøaktivister
Aktivister fra USA
Kvinnesaksforkjempere fra USA
Økologi
Personer fra Nebraska